Macedonia del Nord

Macedonia del Nord, officialmente Republica de Macedonia del Nord, es un pais del peninsula balkanic in Europa del sud-est. Su population consiste de duo grande gruppos ethnic, le slavos e le albanianos. Iste republica, que faceva antea parte de Yugoslavia, coperi un parte del region traditional de Macedonia, del qual le major parte es hodie in le Republica Hellenic (le altere grande parte es in Bulgaria). Le citate capital del republica es Skopje. Le paises limitrophe son Grecia, Albania, Kosovo, Serbia e Bulgaria. Le pais es montaniose e ha nulle accesso al mar.Igor Janev,  Legal Aspects of the Use of a Provisional Name for Macedonia in the United Nations System, AJIL, Vol. 93. no 1. 1999.
Nomine
Gratias al opposition de Grecia, que percipe como appropriation cultural le usage de symbolos e nomines hellenic pro iste republica slave, le Macedonia del Nord ha essite officialmente recognoscite sub le nomine provisori de «Republica ex-yugoslave de Macedonia» per le majoria del organisationes international (ut ONU, OTAN, etc.) desde le cadita de Yugoslavia. Post permulte negotiationes, un referendum e le discussion in le parlamento macedone, le pais ha cambiate su nomine a Republica del Macedonia del Nord in 2019.  Le parlamento exprimeva se le 11 de januario 2019 con 81 del 120 votos pro iste cambiamento.